Document ID: 32004R1673

KOMISJONI MÄÄRUS (EÜ) nr 1673/2004,
24. september 2004,
millega sätestatakse kiivide kvaliteedistandardid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2200/96 töödeldud puu- ja köögiviljasaaduste turu ühise korralduse kohta, (1) eriti selle artikli 2 lõiget 2,
ning arvestades järgmist:
(1)
Kiivid kuuluvad toodete nimekirja, mille suhtes tuleb kohaldada määruse (EÜ) nr 2200/96 I lisas välja toodud kvaliteedistandardeid. 16. veebruari 1990. aasta komisjoni määrust (EMÜ) nr 410/90, millega sätestatakse kiivide kvaliteedistandardid, (2) on muudetud palju kordi. Selguse huvides tuleb seetõttu kehtetuks tunnistada määrus (EÜ) nr 410/90 ja asendada see alates 1. oktoobrist 2004 uue määrusega.
(2)
Sellel eesmärgil ja läbipaistvuse huvides rahvusvahelisel turul tuleb arvesse võtta EMÜ/ÜRO standardit FFV-46, mis käsitleb kiivide turustamist ja kvaliteedikontrolli, mida on soovitanud Ühinenud Rahvaste Organisatsiooni Majanduskomisjoni põllumajandustoodete kvaliteedinõuete töögrupp.
(3)
Uute nõuete kohaldamise eesmärgiks on ebapiisava kvaliteediga toodete turult kõrvaldamine, tootmise suunamine vastavalt tarbija nõudlustele ning kaubavahetuse lihtsustamine õiglase konkurentsi tingimustes, et sel viisil tõsta tootmise tasuvust.
(4)
Uusi nõudeid kohaldatakse kõikides turustamise etappides. Toodete pikad transporditeekonnad, ladustamisaeg või toodete käsitlemisviisid võivad asjaomaste toodete bioloogilises arengus või omadustes põhjustada teatud muutusi. Kõnealuseid muutusi peab arvesse võtma standardite kohaldamisel toodete ärasaatmisele järgnevas turustamisetapis.
(5)
Ekstraklassi tooteid tuleb sortida ja pakkida eriti hoolikalt, nende puhul peab arvesse võtma üksnes värskuse ja turdumuse vähenemist.
(6)
Käesoleva määrusega ettenähtud meetmed on kooskõlas värske puu- ja juurviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
CN-koodi 0810 50 alla kuuluvate kiivide kvaliteedistandardid on sätestatud käesoleva määruse lisas.
Vastavalt määruse (EÜ) nr 2200/96 tingimustele on standardid kohaldatavad kõikides turustamisetappides.
Ärasaatmisele järgnevas turustamisetapis võib võrreldes ettenähtud standarditega toodetes esineda:
a)
värskuse ja turdumuse kerge vähenemine;
b)
ekstraklassi mittekuuluvate toodete puhul kerged muutused, mis on tingitud toote bioloogilisest arengust ja omadustest.
Artikkel 2
Määrus (EÜ) nr 410/90 tunnistatakse kehtetuks.
Artikkel 3
Käesolev määrus jõustub kahekümnendal päeval pärast Euroopa Liidu Teatajas avaldamist.
Käesolevat määrust kohaldatakse alates 1. oktoobrist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. september 2004

Labels: 3
17